
מדינת ישראל
רשות האכיפה והגבייה
‏28 אוקטובר, 2021
‏כ"ב חשון, תשפ"ב

מס' סימוכין: 3044-21-0037


הנדון: מענה לבקשת חופש מידע מיום 10.08.21

1. החומר נשלח אליך בתאריך 12.10.21.
2. לגבי סעיף 2, שאלות 5-7:
המרכז נוקט בהליכי גבייה ברמת חייב, משמעות הדבר כי עבור כל התיקים שהומצאו  לחייב  שתי דרישות לתשלום כמתחייב לפי סעיף 5 לחוק והחייב לא שילם את החוב כך שניתן לנקוט נגדו הליכי גביה (להלן תיקים "הבשלים" של החייב), במעמד "משלוח הליך" נכללים תיקים אלו באותו הליך ומשלמים בגינו רק תשלום אחד. גם במקרה של עיקול רכב ברישום, כמו גם בהליכי עיקול אחרים, אנחנו שולחים הליך לפי מספר ת.ז של החייב בגין כל תיקיו הבשלים לעיקולים ואזי החייב יחוייב בהוצאות הליך רישום העיקול פעם אחת בלבד. אם במקרה, נכנסים תיקים חדשים של החייב לאחר משלוח העיקול הראשון, אזי המרכז שולח עיקול חדש בגין התיקים החדשים. כך שיכולים להיות שני עיקולים, שהוטלו במועדים שונים, על אותו רכב של החייב בתיקים שונים . אם יש לחייב מספר רכבים, או שהחליף רכבים אזי עבור כל רכב נגבה ממנו תשלום.

3. לגבי סעיף 16,  נכון ליום 30.09.2021 ישנם 376,167 תיקים שיש בהם הליך של עיקול רכב ברישום, כאשר בפועל מדובר ב- 103,152 הליכים בפועל  (ישנו פער בין סעיף 2 שנשלח אליך כי הוא נשלף נכון לאוגוסט 2021 ולכן מצוין 99,599). עם זאת כפי שכבר הסברנו בפניות קודמות לא כל ההליכים מחויבים בתשלום. כך לדוגמא, אם במועד הטלת העיקול פתוחים כנגד החייב מספר תיקים שניתן להטיל בהם עיקול אזי העיקול ירשם בכל התיקים אך רק בתיק אחד יהיה חיוב בהוצאות ההליך. זהו למעשה מקור הפער בין העמודה הימנית "הליכים בתיק" לבין העמודה "הליכים בפועל" (הבהרה שנשלחה אליך ב04.08.21, מס' סימוכין:3044-21-0004, שאלה 1, נכון לתאריך 30.08.2021). בעוד שהעמודה בטבלה "הליכים בתיק" מציגה את מספר התיקים שבהם יש עיקול רכב ברישום הרי שהעמודה הליכים בפועל מציגה את מספר התיקים שחויבו בהוצאות הליך. 
הנחתך כי מספר התיקים הפתוחים בהם קיים חוב פתוח עבור עיקול רכב אמור להיות מאות אלפי תיקים, אשיב כי חלק ניכר מהתיקים נגבה לאחר דרישה ראשונה או שניה ומבלי שיהיה צורך לנקוט בהליך של עיקול רכב ברישום. 



4. בפנייתך במייל בתאריך 15.10.2021 ביקשת קובץ אקסל לא מעובד עבור המסמך שנשלח אליך בתאריך 12.10.2021. מצורף למסמך זה גם קובץ אקסל.  לתשומת ליבך, לא ניתן לשלוח אליך פרטים מזהים ולכן מספר תיק במרכז  לגביית קנסות קודד. 


בברכה,

יולנדה גולן
ממונה על העמדת מידע לציבור
                                                      האגף לתכנון מחקר וקשרי חוץ

